  Майя Бывальцева 2020-тӥ арын 30-тӥ куартолэзе Ижкарын 11 классын дышетскись 3 сюрс 79 пиналъёс понна школа чингыли берпуметӥзэ жингыртоз. Со сярысь кар администрацилэн пресс-службаез ивортэ. Карысь 86 школаосысь 162 классъёсысь пиналъёслэн дышетскон арзы йылпумъяськоз. Но праздниклы сӥзем ужрадъёс туэ онлайн амалэн ортчозы 11 часын «Мынам Удмуртие» телерадиокомпанилэн сайтаз, мерлыко вотэсысь огиназ но телеканалаз одӥг но ӝыны часъем возьматон мыноз. Школаез йылпумъясьёс понна Удмуртиысь дышетонъя но тодосъя министрлэсь, кар кивалтӥсьёслэсь, школаосын кивалтӥсьёслэсь но анай-атайёслэсь ӟечкыланъёс чузъяськозы, крезьгуро, эктон номеръёсты но вальс онлайн амалэн быдэстыны луоз. Со сяна, Ижкарысь выпускникъёс понна «Я + Класс + Школа = формула успеха ижевских выпускников 2020 года» акци ялӥзы. Со улсын пиналъёс мерлыко вотэсъёсысь бамъёсазы дышетскон аръёссэс тодазы ваёзы, туспуктэмъёссэ поттозы, дышетӥсьёссылы но ӵош дышетскем эшъёссылы ӟечкылан но тау карон кылъёссэс вералозы.  Тодэ вайытом, 11-тӥ классэ йылпумъясьёслэн огъя кун экзаменъёссы 29-тӥ инвожое кутскозы, соосты вылӥ дышетсконниосы пырыны малпасьёс гинэ сётыны быгато. 9-тӥ классэз йылпумъясьёсты экзаменъёслэсь мозмытӥзы, нош чингыли берпуметӥзэ жингыртон ужрад соос понна 29-тӥ куартолэзе озьы ик онлайн амалэн ортчоз.  Тегъёс: Дышетон Ижкар Удмуртия пиналъёс школаос праздникъёс  